text: Bent Hansen genopstiller som regionsformands-kandidat
  01 januar 2013 kl. 18.35
  Socialdemokraten Bent Hansen, formand for Region Midtjylland, som bl.a. omfatter Horsens og Hedensted Kommuner, meddelte søndag aften, at han genopstiller til efterårets valg.
  Bent Hansen er 64 år og har været regionsrådsformand siden 2005. Han blev valgt til Viborg Amtsråd for første gang i 1981 og var fra 1990 til amtets nedlæggelse i 2005 amtsborgmester.
  I foråret blev han ramt af sygdom - og derfor var det uvist om han ville 
  stille op endnu en gang.
  - Jeg har nu en dygtig speciallæges ord for, at jeg er kureret for den tarmkræft, som jeg fik konstateret i foråret. Med andre ord er jeg rask og har derfor besluttet at stille op som kandidat til posten som regionsrådsformand ved valget 19. november, skriver Bent Hansen i en pressemeddelelse.
  